Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17) a článku 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/2014, 54/2014 – i. uznesenie, 37/16 a 29/17) pokrajinský tajomník vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV**

**POKRAJINSKÉHO SEKRETARIÁTU VZDELÁVANIA,**

**PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

**NA FINANCOVANIE A SPOLUFINACOVANIE ZÁKLADNÝCH A STREDNÝCH ŠKÔL**

 **V APV, ČO REALIZUJÚ DVOJJAZYČNÚ VÝUČBU**

**Článok 1**

Týmito pravidlami sa upravuje spôsob a kritériá rozvrhovania prostriedkov na financovanie a spolufinancovanie základných a stredných škôl v APV, čo realizujú dvojjazyčnú výučbu (ďalej: dvojjazyčné školy).

Prostriedky z odseku 1 tohto článku sa použijú:

1. na obstaranie vybavenia vo funkcii realizácie dvojjazyčnej výučby a
2. na financovanie vykonávateľov, čo realizujú dvojjazyčnú výučbu, náklady materiálu na vzdelávanie, odborné uspôsobovanie zamestnancov – školenie učiteľských kádrov (v krajine a zahraničí), náklady obstarania odbornej literatúry a didaktického materiálu, ročné členské pre licenciu Cambridge strediska a členské pre medzinárodnú maturitu – IB, ako aj všetkých iných trov vo funkcii realizácie dvojjazyčnej výučby.

Prostriedky na účely z odseku 2 tohto článku sa zabezpečujú v rozpočte Autonómnej pokrajiny Vojvodiny (ďalej: rozpočet AP Vojvodiny) a vedú sa na osobitnom rozpočtovom oddiele Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: pokrajinský sekretariát).

**Článok 2**

Právo na pridelenie prostriedkov majú ustanovizne základného a stredného vzdelávania, čo získali súhlas Ministerstva osvety, vedy a technologického rozvoja (ďalej: ministerstvo) k realizácii dvojjazyčnej výučby.

**Článok 3**

Dvojjazyčné školy z článku 1 týchto pravidiel sa financujú, resp. spolufinancujú súbehom ktorý pokrajinský sekretariát vypisuje najmenej raz ročne (ďalej: súbeh), v súlade s finančným plánom pokrajinského sekretariátu.

Súbeh obsahuje údaje o názve aktu, na základe ktorého sa vypisuje súbeh, výške celkových prostriedkov určených na pridelenie súbehom, o tom, kto sa môže prihlásiť na súbeh a na aké účely, ako aj o kritériách, na ktorých bude spočívať hodnotenie prihlášok na súbehu, resp. výške a účele rozvrhovaných prostriedkov, spôsobe a lehote podávania prihlášok na súbeh, ako aj o iných údajoch významných pre súbeh.

**Článok 4**

Súbeh sa zverejňuje na oficiálnej webovej stránke pokrajinského sekretariátu, v Úradnom vestníku Autonómnej pokrajiny Vojvodiny a v jednom verejnoprávnom prostriedku, čo sa distribuuje na celom území AP Vojvodiny.

Súbeh sa môže uverejniť aj v jazykoch národnostných menšín – národnostných spoločenstiev, čo sa úradne používajú v práci orgánov AP Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke pokrajinského sekretariátu a ktoré obsahuje opis, cieľ a finančný plán programov alebo projektov s lehotou ich realizácie.

**Článok 6**

K prihláške na súbeh sa pripája nasledujúca dokumentácia:

1. fotokópia aktu, ktorým sa preukazuje získaný súhlas ministerstva,
2. neviazaná ponuka-predbežný účet pre programové trovy, obstaranie vybavenia (kalkulácia trov).

Pokrajinský sekretariát si vyhradzuje právo žiadať si od podávateľa prihlášky, podľa potreby, dodatočnú dokumentáciu a informácie.

Neúplné a oneskorené prihlášky sa nebudú rozoberať.

**Článok 7**

Pokrajinský tajomník poverený úkonmi vzdelávania (ďalej: pokrajinský tajomník) zriaďuje komisiu na uskutočnenie súbehu na pridelenie prostriedkov pre základné a stredné školy v APV, ktoré realizujú dvojjazyčnú výučbu (ďalej: komisia).

Komisia rozoberá prihlášky odovzdané na súbeh.

Komisia určuje splnenie predpisom stanovených podmienok na súbehu.

Po rozobratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 8**

Pokrajinský tajomník rozoberá návrh komisie a rozhodnutím rozhoduje o rozvrhnutí prostriedkov užívateľom.

Rozhodnutie z odseku 1 tohto článku je konečné.

Rozhodnutie z odseku 1 tohto článku s tabuľkovým prehľadom, ktorý obsahuje údaje o pridelení prostriedkov, sa zverejňuje na webovej prezentácii pokrajinského sekretariátu.

Pokrajinský sekretariát o výsledkoch súbehu, ak zistí, že je to nevyhnutné, aj písomne informuje podávateľov prihlášok.

**Článok 9**

Pri určovaní výšky prostriedkov na pridelenie sa uplatňujú nasledujúce kritériá na účely z článku 1 odsek 2 bod 1 týchto pravidiel:

* počet dvojjazyčných tried,
* počet vyučovacích predmetov, čo sa prednášajú dvojjazyčne.

Pri určovaní výšky prostriedkov na pridelenie sa uplatňujú nasledujúce kritériá na účely z článku 1 odsek 2 bod 2 týchto pravidiel:

* počet učiteľov, čo sa zúčastňujú v dvojjazyčnej výučbe,
* počet žiakov v dvojjazyčnej výučbe,
* opodstatnenosť v zmysle ďalšieho rozvoja dvojjazyčnej výučby (licencia Cambridge strediska a/alebo medzinárodná maturita).

**Článok 10**

Záväzok pridelenia prostriedkov pokrajinský sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 11**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o používaní prostriedkov najneskôr do 15 (pätnásť) dní po stanovenej lehote na realizáciu účelu, na aký sa prostriedky pridelili, s príslušnou dokumentáciou, ktorú overili zodpovedné osoby.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na aký sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, pokrajinský sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 12**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu vzdelávania, správy, predpisov, a národnostných spoločenstiev na financovanie a spolufinancovanie základných a stredných škôl v APV, čo realizujú dvojjazyčnú výučbu (Úradný vestník APV číslo 6/17).

**Článok 13**

Tieto pravidlá nadobúdajú účinnosť dňom zverejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu vzdelávania, predpisov, správy a národnostných menšín - národnostných spoločenstiev.

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

|  |
| --- |
| Číslo: 128-451-72/2018-01Nový Sad 6. februára 2018 |
|  |